CELEX: 32019D1118
Language: da
Date: 2019-06-27 00:00:00
Title: Kommissionens gennemførelsesafgørelse (EU) 2019/1118 af 27. juni 2019 om det grænseoverskridende Seine-Schelde-projekt i hovednetkorridorerne Nordsøen-Middelhavet og Atlanterhavet (meddelt under nummer C(2019) 4561)

1.7.2019   
               
               
                  DA
               
               
                  Den Europæiske Unions Tidende
               
               
                  L 176/61
               
            
         KOMMISSIONENS GENNEMFØRELSESAFGØRELSE (EU) 2019/1118
         af 27. juni 2019
         om det grænseoverskridende Seine-Schelde-projekt i hovednetkorridorerne Nordsøen-Middelhavet og Atlanterhavet
         
            
               (meddelt under nummer C(2019) 4561)
            
         
         (Kun den franske og den nederlandske udgave er autentiske)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1315/2013 af 11. december 2013 om Unionens retningslinjer for udvikling af det transeuropæiske transportnet og om ophævelse af afgørelse nr. 661/2010/EU (1), særlig artikel 47, stk. 2, og
         ud fra følgende betragtninger:
         
                     (1)
                  
                  
                     Dekarbonisering af transport ved navnlig at skabe betingelser for en ambitiøs omstilling for gods-fjerntrafik til andre energieffektive transportformer er en af Den Europæiske Unions vigtigste politiske målsætninger. Parisaftalen har bekræftet og styrket EU's ambitiøse kamp mod klimaforandringerne.
                  
               
                     (2)
                  
                  
                     I den forbindelse er fremme af godstransport via de indre vandveje en klar prioritet for EU's transportpolitik, ligesom den længe har været en prioritet for TEN-T-politikken.
                  
               
                     (3)
                  
                  
                     Ved færdiggørelsen af Seine-Schelde-nettet vil Seine-bækkenet via en gennemgående indre vandvej med et højt vandniveau blive knyttet til Schelde-bassinet i Nordfrankrig, Belgien, Nederlandene og endnu længere væk til andre vigtige europæiske flodbassiner som eksempelvis Rhinen og Maas. Det vil skabe et konstant, effektivt og sammenhængende højkapacitetsnet af indre vandveje, som forbinder adskillige sø- og indlandshavne i denne store, grænseoverskridende europæiske region.
                  
               
                     (4)
                  
                  
                     Seine-Schelde-nettet har ved at forbinde Frankrig, Belgien, Nederlandene og — længere væk Tyskland — en klar grænseoverskridende dimension.
                  
               
                     (5)
                  
                  
                     Seine-Schelde-projektet er forhåndsudpeget i hovednetkorridoren Nordsøen-Middelhavet, mens sektionen Le Havre-Paris er forhåndsudpeget i hovednetkorridoren Atlanterhavet. Erklæringen om gennemførelse af TEN-T's hovednetkorridor Nordsøen-Middelhavet (Tallinnerklæringen) af 17. oktober 2013, der er undertegnet af den belgiske, nederlandske og franske transportminister og kommissæren med ansvar for transport, fremhæver yderligere parternes forpligtelse til gennemførelsen. Desuden understreger arbejdsplanen for hovednetkorridoren Nordsøen-Middelhavet behovet for at sikre, at Seine-Schelde-projektet bliver færdiggjort, så det kan udgøre fundamentet for en fuldt ud fungerende multimodal korridor.
                  
               
                     (6)
                  
                  
                     En af de vigtigste målsætninger for projektet er at sikre, at de vigtigste Seine-Schelde-ruter som minimum tilhører CEMT-klasse Va og sikre gode sejladsforhold.
                  
               
                     (7)
                  
                  
                     Alle dele af Seine-Schelde-projektet er vigtige for dets færdiggørelse. Bl.a. er kanalen Canal Seine-Nord Europe den vigtigste forbindelse, der mangler, for at Seine-Schelde-nettet kan realiseres.
                  
               
                     (8)
                  
                  
                     Seine-Schelde-projektet er et komplekst grænseoverskridende projekt, som involverer Belgien (regionerne Flandern og Vallonien) og Frankrig, og som indebærer anlægsarbejder, hvis formål både er at skabe ny infrastruktur og forbedre eksisterende infrastruktur med minimal indvirkning på sejladsen. Behørig koordinering er derfor en vigtig opgave. Med henblik på at støtte samordnet og rettidig gennemførelse af projektet er det nødvendigt at vedtage bestemmelser, som indeholder en beskrivelse af de nødvendige foranstaltninger og en tidsplan for deres gennemførelse. Det vil bidrage til at nå de grænseoverskridende målsætninger i arbejdsplanen for hovednetkorridoren Nordsøen-Middelhavet såvel som at færdiggøre Seine-Schelde-projektet snarest muligt og under alle omstændigheder senest i 2030.
                  
               
                     (9)
                  
                  
                     En klar indkredsning af de foranstaltninger, der er nødvendige for at færdiggøre Seine-Schelde-projektet, og tidsplanen for deres gennemførelse er ligeledes vigtig for at planlægge og fuldt ud optimere tilgængeligheden af europæisk, national og regional finansiering samt privat finansiering. EU's samfinansiering har en løftestangseffekt på national og regional beslutningstagning med hensyn til gennemførelse af foranstaltningerne.
                  
               
                     (10)
                  
                  
                     Belgien (regionerne Flandern og Vallonien) og Frankrig har allerede udført et stort stykke arbejde (undersøgelser og infrastrukturarbejder), som bidrager til realiseringen af Seine-Schelde-projektet. De fleste er blevet samfinansieret af Den Europæiske Union under forskellige programmer. Der foregår p.t. aktiviteter inden for rammerne af en tilskudsaftale under Connecting Europe-faciliteten (2014-EU-TM-0373-M, »Seine-Escaut 2020«) med EU-finansiering på op til 50 % af de støtteberettigede omkostninger.
                  
               
                     (11)
                  
                  
                     Projektets grænseoverskridende dimension kræver etablering af særlige forvaltningsstrukturer. Belgien (regionerne Flandern og Vallonien) og Frankrig har arbejdet tæt sammen i årevis, navnlig inden for rammerne af den mellemstatslige kommission for forberedelsen af færdiggørelsen af Seine-Schelde-projektet, der blev nedsat i september 2009. Denne mellemstatslige kommission får operationel støtte fra interessegruppen Seine-Scheldt European Economic Interest Grouping (Seine-Scheldt EEIG), som samler Voies Navigables de France (VNF), Société du canal Seine-Nord Europe (SCSNE), Public Service of Wallonia (SPW) og De Vlaamse Waterweg NV. Société du Canal Seine-Nord Europe, der har ansvaret for anlæggelsen af kanalen Seine-Nord, blev etableret i maj 2017. Disse særlige enheder udgør en integreret forvaltningsstruktur, der overvåger og koordinerer færdiggørelsen af Seine-Schelde-projektet. Den europæiske koordinator for hovednetkorridoren Nordsøen-Middelhavet og en repræsentant for Kommissionen bør regelmæssigt deltage i møderne i den mellemstatslige kommission og Seine-Scheldt EEIG som observatører. Derudover bør den europæiske koordinator og en repræsentant for Kommissionen deltage i møderne i SCSNE's tilsynsråd (»conseil de surveillance«) som observatører. Frankrig kan muligvis tage yderligere passende skridt for at sørge for, at Kommissionen inddrages behørigt i dette tilsynsråd.
                  
               
                     (12)
                  
                  
                     Med henblik på at overvåge fremskridtene med gennemførelsen bør medlemsstaterne forelægge Kommissionen regelmæssige rapporter vedrørende strækningerne på deres respektive områder og underrette om eventuelle forsinkelser.
                  
               
                     (13)
                  
                  
                     Den tidsplan for gennemførelsen, der fastsættes ved denne afgørelse, bør ikke berøre opfyldelsen af kravene i international ret og EU-retten, herunder bestemmelser, der har til formål at beskytte miljøet og menneskers sundhed. Tidsplanen bør gøre det muligt at planlægge og fuldt ud optimere tilgængeligheden af finansieringen uden at foregribe en medlemsstats eller Unionens finansielle forpligtelse. Den bør under ingen omstændigheder gå på kompromis med Unionens høje standarder for miljøbeskyttelse og offentlighedens deltagelse.
                  
               
                     (14)
                  
                  
                     Med forbehold af artikel 47, stk. 2, andet afsnit, i forordning (EU) nr. 1315/2013 er det hensigtsmæssigt at indføre en bestemmelse om evaluering i denne afgørelse.
                  
               
                     (15)
                  
                  
                     Foranstaltningerne i denne afgørelse er godkendt af Belgien og Frankrig.
                  
               
                     (16)
                  
                  
                     Foranstaltningerne i denne afgørelse er i overensstemmelse med udtalelsen fra det udvalg, der er omhandlet i artikel 52 i forordning (EU) nr. 1315/2013 —
                  
               VEDTAGET DENNE AFGØRELSE:
         
            Artikel 1
            Genstand
            Denne afgørelse indeholder en beskrivelse af foranstaltningerne vedrørende og tidsplanen for gennemførelsen af det grænseoverskridende Seine-Schelde-projekt såvel som relaterede forvaltningsbestemmelser.
         
         
            Artikel 2
            Foranstaltninger og tidsplan
            Belgien og Frankrig sikrer rettidig gennemførelse af følgende foranstaltninger:
            
                        a)
                     
                     
                        Seine-Amont, fra Nogent-sur-Seine til Paris: forbedring af sejladsforholdene inden december 2030
                        
                                    —
                                 
                                 
                                    forbedring af sejladsforholdene, herunder genopbygning af dæmningerne (Beaulieu, Livon, Vives-Eaux), inden december 2027 og genopretning af de sekundære sluser (Coudray, Vives-Eaux, La Cave, Champagne) inden december 2023
                                 
                              
                                    —
                                 
                                 
                                    etablering af fjernbetjening af sluser og dæmninger inden december 2024
                                 
                              
                                    —
                                 
                                 
                                    forbedring af sejlads- og brugerfaciliteterne inden december 2027
                                 
                              
                  
                        b)
                     
                     
                        Seine-Aval, fra Suresnes til Le Havre: opgradering og forbedring af sejladsforholdene inden december 2027
                        
                                    —
                                 
                                 
                                    forlængelse og genopretning af sluserne (såsom Méricourt and Bougival) inden december 2026
                                 
                              
                                    —
                                 
                                 
                                    modernisering af dæmningerne (Port-Mort, Poses, Méricourt, Bougival, Suresnes, Andrésy) inden december 2027, herunder forstærkning af dæmningen ved Croissy-sur-Seine, inden december 2022
                                 
                              
                                    —
                                 
                                 
                                    etablering af fjernbetjening af sluser og dæmninger inden december 2024
                                 
                              
                                    —
                                 
                                 
                                    forbedring af sejlads- og brugerfaciliteterne inden december 2027
                                 
                              
                                    —
                                 
                                 
                                    anlæggelse af gangbroen ved Poses-Amfreville inden december 2022 og anlæggelse af fiskepassager inden december 2030
                                 
                              
                  
                        c)
                     
                     
                        Oise, fra Conflans-Sainte-Honorine til Compiègne: opgradering til CEMT-klasse Vb og forbedring af sejladsforholdene inden december 2028
                        
                                    —
                                 
                                 
                                    opgradering af floden Oise til CEMT-klasse Vb (MAGEO: restaurering af flodbredder og bropiller mellem Creil og Compiègne, opmudring, anlæggelse af landgangsbro ved Venette) inden juni 2027
                                 
                              
                                    —
                                 
                                 
                                    genopbygning af broen i Mours inden december 2025
                                 
                              
                                    —
                                 
                                 
                                    etablering af fjernbetjening af sluser og dæmninger inden december 2028
                                 
                              
                  
                        d)
                     
                     
                        Canal Seine-Nord Europe, fra Compiègne til Aubencheul-au-Bac: anlæggelse og ibrugtagning med CEMT-klasse Vb og muliggørelse af tre lag containere inden december 2028
                        
                                    1)
                                 
                                 
                                    sektor 1 fra Compiegne til Passel, herunder anlæggelse af slusen i Montmacq:
                                    
                                                —
                                             
                                             
                                                fysisk planlægning inden september 2020
                                             
                                          
                                                —
                                             
                                             
                                                samlet miljøgodkendelse inden september 2020
                                             
                                          
                                                —
                                             
                                             
                                                påbegyndelse af det primære anlægsarbejde inden oktober 2020
                                             
                                          
                                                —
                                             
                                             
                                                færdiggørelse af anlægsarbejdet inden december 2026
                                             
                                          
                                                —
                                             
                                             
                                                ibrugtagning inden juni 2027
                                             
                                          
                              
                                    2)
                                 
                                 
                                    sektor 2 fra Passel til Allaines (49 km), der går igennem 33 kommuner, sektor 3 fra Allaines til Etricourt-Manancourt (11 km), der går igennem 3 kommuner, og sektor 4 fra Etricourt-Manancourt til Aubencheul-au-Bac (30 km), der går igennem 11 kommuner, herunder anlæggelse af sluser ved Noyon, Campagne, Allaines, Marquion-Bourlon, Oisy-Le-Verger og Moislains (forbindelsessluse med Canal du Nord), af oplagringsbassinet i Louette og kanalbroen på 1,33 km over Somme-dalen.
                                    
                                                —
                                             
                                             
                                                fysisk planlægning inden december 2022
                                             
                                          
                                                —
                                             
                                             
                                                samlet miljøgodkendelse inden oktober 2022
                                             
                                          
                                                —
                                             
                                             
                                                påbegyndelse af det primære anlægsarbejde inden december 2023
                                             
                                          
                                                —
                                             
                                             
                                                færdiggørelse af anlægsarbejdet inden juni 2028
                                             
                                          
                                                —
                                             
                                             
                                                ibrugtagning inden december 2028
                                             
                                          
                              
                  
                        e)
                     
                     
                        aksen Dunkerque-Schelde, herunder Dunkerque-kanalen fra Valenciennes til Schelde og til den vallonske hovedstrækning og Deûle i retning mod Gent opgradering til CEMT-klasse Va (tovejs) og klasse Vb (envejs) og forbedring af sejladsforholdene inden december 2027
                        
                                    1)
                                 
                                 
                                    for alle sektioner:
                                    
                                                —
                                             
                                             
                                                undersøgelser med henblik på øgning af slusernes kapacitet (ved fordobling og/eller forlængelse) inden december 2023
                                             
                                          
                                                —
                                             
                                             
                                                etablering af fjernbetjening af sluser inden december 2025
                                             
                                          
                                                —
                                             
                                             
                                                sikring af sejladsforholdene for CEMT-klasse V-fartøjer inden december 2027
                                             
                                          
                              
                                    2)
                                 
                                 
                                    sektionen fra Arleux til Anzin: modernisering og genopretning af slusen i Denain inden december 2022
                                 
                              
                                    3)
                                 
                                 
                                    sektionen fra Arleux til Halluin:
                                    
                                                —
                                             
                                             
                                                opgradering af Deûle til CEMT-klasse Va (tovejs) og klasse Vb (envejs) inden december 2022
                                             
                                          
                                                —
                                             
                                             
                                                modernisering og genopretning af sluserne (herunder Don og Grand-Carré) inden december 2020 og forlængelse af slusen ved Quesnoy-sur-Deûle inden december 2026
                                             
                                          
                              
                                    4)
                                 
                                 
                                    sektion fra Bauvin til Dunkerque:
                                    
                                                —
                                             
                                             
                                                styrkning af flodbredderne i kanalen Aire Neufossé (fase 1 og 2) inden december 2026 og styrkning af flodbredderne samt genopretning af vandlinjen i slusekanalen i Fontinettes inden december 2023
                                             
                                          
                                                —
                                             
                                             
                                                modernisering og genopretning af slusen i Fontinettes inden december 2019
                                             
                                          
                              
                  
                        f)
                     
                     
                        kanalen Condé-Pommerœul: genåbning med CEMT-klasse Va inden december 2022
                     
                  
                        g)
                     
                     
                        den vallonske hovedstrækning fra Pommerœul til Namur: opgradering til CEMT-klasse Va inden december 2028
                        
                                    1)
                                 
                                 
                                    Pommerœul til Seneffe: opgradering til CEMT-klasse Va, herunder tilpasning af Nimy-Blaton-Péronnes-kanalen og udvidelse af slusen i Obourg med færdiggørelse af undersøgelserne inden december 2022 og færdiggørelse af anlægsarbejdet inden december 2027
                                 
                              
                                    2)
                                 
                                 
                                    Seneffe til Charleroi: opgradering til CEMT-klasse Va og udvidelse af sluserne i Marchienne, Gosselies og Viesville med forberedende anlægsarbejde inden december 2022 og færdiggørelse inden december 2027
                                 
                              
                                    3)
                                 
                                 
                                    Charleroi til Namur:
                                    
                                                —
                                             
                                             
                                                tilpasning af slusen i Auvelais inden december 2022
                                             
                                          
                                                —
                                             
                                             
                                                forbedring af passagemulighederne med færdiggørelse af undersøgelserne inden december 2022 og af anlægsarbejdet inden 2028
                                             
                                          
                              
                  
                        h)
                     
                     
                        Øvre Schelde:
                        
                                    1)
                                 
                                 
                                    i regionen Vallonien (Belgien):
                                    
                                                —
                                             
                                             
                                                opgradering til CEMT-klasse Va, herunder tilpasning af passagen ved Tournai til klasse Va (envejs) og tilpasning af de to broer »Pont des Trous« and »Pont-à-Pont« inden december 2022
                                             
                                          
                                                —
                                             
                                             
                                                kapacitetsøgning og sikring af sluseanlæggene gennem tilpasning af sluserne i Hérinnes og Kain med færdiggørelse af undersøgelserne inden december 2023 og af anlægsarbejdet inden december 2030
                                             
                                          
                              
                                    2)
                                 
                                 
                                    i regionen Flandern (Belgien): færdiggørelse af undersøgelserne i forbindelse med opgradering af sluserne til CEMT-klasse Vb inden december 2022 og udarbejdelse af en plan for den tekniske og finansielle gennemførelse inden december 2023
                                 
                              
                  
                        i)
                     
                     
                        Lys: opgradering til CEMT-klasse Vb (envejs) og Va (tovejs), hvilket muliggør tre lag containere, inden december 2027, herunder:
                        
                                    1)
                                 
                                 
                                    i regionen Flandern (Belgien), mellem Ghent og Wervik:
                                    
                                                —
                                             
                                             
                                                tilpasning af alle sluser til CEMT-klasse Vb, herunder sluserne i St-Baafs-Vijve og Harelbeke, inden december 2021
                                             
                                          
                                                —
                                             
                                             
                                                CEMT-klasse Vb-kalibrering, herunder hævning af broer, hvilket muliggør tre lag containere, inden december 2022 for så vidt angår omledningskanalen Lys og inden december 2027 for så vidt angår de resterende sektioner
                                             
                                          
                              
                                    2)
                                 
                                 
                                    i regionen Vallonien (Belgien), i kommunen Comines: opgradering til CEMT-klasse Vb, herunder passagen ved Comines, inden december 2027 og sikring af sejladsen, navnlig via udskiftning af dæmningen i Comines inden december 2030
                                 
                              
                                    3)
                                 
                                 
                                    i Frankrig mellem Deûlémont og Comines: opgradering til CEMT-klasse Vb inden december 2024
                                 
                              
                  
                        j)
                     
                     
                        forbindelse af net i Flandern:
                        
                                    1)
                                 
                                 
                                    undersøgelser i forbindelse med opgraderingen af de flamske indre vandveje, der forbindes direkte til hovednettet Seine-Schelde, inden december 2022:
                                    
                                                —
                                             
                                             
                                                opgradering til CEMT-klasse Va, hvilket muliggør tre lag containere, af forbindelserne til søhavnene i Zeebrugge (kanalen Gent-Brugge) og Antwerpen (Upper-Seascheldt)
                                             
                                          
                                                —
                                             
                                             
                                                opgradering til CEMT-klasse Va af kanalerne Roeselare-Lys og Bossuit-Kortrijk
                                             
                                          
                              
                                    2)
                                 
                                 
                                    udarbejdelse af en plan for den tekniske og finansielle gennemførelse, herunder en detaljeret prioriteringsvurdering, for de nødvendige opgraderinger af ovennævnte sektioner inden december 2023
                                 
                              
                  
                        k)
                     
                     
                        Seneffe-Antwerpen, i de flamske og vallonske sektioner: udførelse af undersøgelser, navnlig i forbindelse med en fuldstændig opgradering til CEMT-klasse IV inden december 2022 og udfærdigelse af en plan for den tekniske og finansielle gennemførelse af de nødvendige opgraderinger inden december 2023
                     
                  
                        l)
                     
                     
                        generelle foranstaltninger:
                        
                                    1)
                                 
                                 
                                    udarbejdelse af en politikramme, der er koordineret af de forskellige parter og fremmer den fulde udrulning af infrastruktur for alternative brændstoffer langs hele Seine-Schelde-nettet, i overensstemmelse med de nationale politikrammer, som Belgien og Frankrig har forelagt i henhold til Europa-Parlamentets og Rådets direktiv 2014/94 (2), inden december 2022 med henblik på gradvis gennemførelse inden december 2030
                                 
                              
                                    2)
                                 
                                 
                                    indførelse af integrerede og effektive grænseoverskridende trafik- og transportforvaltningstjenester i hele Seine-Schelde-nettet, herunder fuldstændig RIS-gennemførelse i henhold til Europa-Parlamentets og Rådets direktiv 2005/44/EF (3), inden december 2028
                                 
                              
                                    3)
                                 
                                 
                                    udvikling af multimodale logistikplatforme i Seine-Schelde-nettet inden december 2028.
                                 
                              
                  
         
            Artikel 3
            Forvaltning
            
               1.   Den europæiske koordinator for hovednetkorridoren Nordsøen-Middelhavet og en repræsentant for Europa-Kommissionen inviteres til at deltage som observatør ved møderne i Société du canal Seine-Nord Europes tilsynsråd.
            
            
               2.   Fremskridtene i forbindelse med de i artikel 2 omhandlede foranstaltninger drøftes regelmæssigt inden for rammerne af den mellemstatslige kommission for forberedelsen af færdiggørelsen af Seine-Schelde-projektet såvel som inden for rammerne af Seine-Scheldt EEIG. Den europæiske koordinator for hovednetkorridoren Nordsøen-Middelhavet og en repræsentant for Europa-Kommissionen inviteres til at deltage som observatør ved møderne i den mellemstatslige kommission mindst to gange årligt og ved møderne i Seine-Scheldt EEIG mindst tre gange årligt.
            
         
         
            Artikel 4
            Rapportering
            Belgien og Frankrig aflægger mindst én gang om året rapport til Kommissionen og den europæiske koordinator for hovednetkorridoren Nordsøen-Middelhavet om fremskridtene med gennemførelsen af foranstaltningerne i artikel 2 og underretter om eventuelle forsinkelser, angiver årsagerne til forsinkelsen og afhjælpende foranstaltninger, der er truffet. Til dette formål kan medlemsstaterne, hvis det er relevant, anvende indholdet af de årlige statusrapporter som indgives i henhold til Connecting Europe-facilitetens tilskudsaftaler.
         
         
            Artikel 5
            Evaluering
            Senest den 31. december 2023 foretager Kommissionen på anmodning fra Belgien og Frankrig eller på eget initiativ og med bistand fra den europæiske koordinator for hovednetkorridoren Nordsøen-Middelhavet en evaluering af foranstaltningerne og tidsplanen i artikel 2
         
         
            Artikel 6
            Denne afgørelse er rettet til Kongeriget Belgien og Den Franske Republik.
         
         
            Udfærdiget i Bruxelles, den 27. juni 2019.
            
               
                  På Kommissionens vegne
               
               Violeta BULC
               
                  Medlem af Kommissionen
               
            
         
         
            (1)  EUT L 348 af 20.12.2013.
         
            (2)  Europa-Parlamentets og Rådets direktiv 2014/94 af 22. oktober 2014 om etablering af infrastruktur for alternative brændstoffer (EUT L 307 af 28.10.2014, s. 1).
         
            (3)  Europa-Parlamentets og Rådets direktiv 2005/44/EF af 7. september 2005 om harmoniserede flodinformationstjenester (RIS) på de indre vandveje i Fællesskabet (EUT L 255 af 30.9.2005, s. 152).